PROJEKTAS



**UAB IN BALANCE GRID**

**UAB In Balance Grid pagal projekto sutartį Nr. (101137018) vykdomam projektui „DIDELIO GALINGUMO ĮKROVIMO INFRASTRUKTŪROS ĮRENGIMAS IR PALEIDIMAS LIETUVOS TEN-T KELIŲ TINKLE“ skirtų TRANSFORMATORIŲ pirkimo**

**KONKURSO SĄLYGOS**

**2025-01-23**

Turinys

[1. Sąvokos ir sutrumpinimai 3](#_Toc188184495)

[2. Bendrosios nuostatos 3](#_Toc188184496)

[3. Pirkimo objektas 4](#_Toc188184497)

[4. Pirkimo dokumentų paaiškinimai ir patikslinimai 4](#_Toc188184498)

[5. Tiekėjų pašalinimo pagrindai 4](#_Toc188184499)

[6. Tiekėjų kvalifikacijos reikalavimai 5](#_Toc188184500)

[7. Reikalavimai pasiūlymų rengimui ir pateikimui 7](#_Toc188184501)

[8. Derybų vykdymas 8](#_Toc188184502)

[9. Pasiūlymų vertinimas 9](#_Toc188184503)

[10. NPO pasiūlymus vertina ir pasiūlymų eilę sudaro pagal mažiausios kainos kriterijų. 9](#_Toc188184504)

[11. Pasiūlymų atmetimo pagrindai 9](#_Toc188184505)

[12. Pasiūlymų eilė ir laimėtojo nustatymas 10](#_Toc188184506)

[13. Sutarties sudarymas 10](#_Toc188184507)

[14. Pirkimo sutarties sąlygos 10](#_Toc188184508)

[Pirkimo sąlygų 1 priedas „Techninė specifikacija“ 12](#_Toc188184509)

[Pirkimo sąlygų 2 priedas „Pasiūlymo forma“ 13](#_Toc188184510)

[Pirkimo sąlygų 3 priedas „Tiekėjo/subtiekėjo deklaracija“ 15](#_Toc188184511)

1. Sąvokos ir sutrumpinimai
   1. **Dalyvis** – pasiūlymą pateikęs tiekėjas.
   2. **Komisija** – pirkimo komisija.
   3. **NPO** – pareiškėjas, projekto vykdytojas ar partneris, kurie nėra perkančiosios organizacijos pagal Lietuvos Respublikos viešųjų pirkimų įstatymą arba perkantieji subjektai pagal Lietuvos Respublika pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymą.
   4. **PVM** – pridėtinės vertės mokestis.
   5. **Skelbimas** – Europos Sąjungos fondų investicijų interneto svetainėje *esinvesticijos.lt* paskelbtas skelbimas apie kvietimą dalyvauti pirkime.
   6. **Subtiekėjas** – subtiekėjas, subteikėjas, subrangovas, fizinis ar juridinis asmuo, kuris faktiškai vykdys numatomą sudaryti sutartį ar jos dalį ir kurio kvalifikacija tiekėjas nesiremia, kad atitiktų kvalifikacijos reikalavimus. Subtiekėjais nelaikomi fiziniai ir juridiniai asmenys, kurie tik vykdo sutartines prievoles tiekėjui, tačiau faktiškai nevykdys numatomos sudaryti sutarties ar jos dalies.
   7. **Tiekėjas** – ūkio subjektas – fizinis asmuo, privatusis ar viešasis juridinis asmuo, kita organizacija ir jų padalinys arba tokių asmenų grupė, įskaitant laikinas ūkio subjektų asociacijas, kurie rinkoje siūlo atlikti darbus, tiekti prekes ar teikti paslaugas.
   8. **Ūkio subjektas, kurio pajėgumais remiamasi** – fizinis ar juridinis asmuo, kurio pajėgumais tiekėjas remiasi, kad atitiktų kvalifikacijos reikalavimus. Ūkio subjektais, kurių pajėgumais remiamasi, nelaikomi fiziniai ir juridiniai asmenys, kurie tik vykdo sutartines prievoles tiekėjui, tačiau tiekėjas nesiremia jų pajėgumais, kad atitiktų NPO keliamus kvalifikacijos reikalavimus.
2. Bendrosios nuostatos
   1. NPO vykdo pirkimą, įgyvendindama projektą „DIDELIO GALINGUMO ĮKROVIMO INFRASTRUKTŪROS ĮRENGIMAS IR PALEIDIMAS LIETUVOS TEN-T KELIŲ TINKLE“ pagal projekto sutartį Nr. (101137018), bendrai finansuojamą Europos Sąjungos fondų ir Lietuvos Respublikos lėšomis ir UAB IN BALANCE GRID lėšomis.
   2. Pirkimas vykdomas vadovaujantis Sutarties dėl Europos Sąjungos veikimo principų, visų pirma laisvo prekių judėjimo, įsisteigimo laisvės ir laisvės teikti paslaugas, taip pat iš šių laisvių kylančių lygiateisiškumo, nediskriminavimo, abipusio pripažinimo, proporcingumo ir skaidrumo principų (toliau – principai), LR Susisiekimo ministro 2016-10-25 įsakymu Nr. 2016-25637 patvirtintų Europos infrastruktūros tinklų priemonės transporto ir telekomunikacijų sektorių projektams įgyvendinti Lietuvos Respublikoje administravimo taisyklių 1 priedo Neperkančiųjų organizacijų pirkimų, skirtų Europos infrastruktūros tinklų priemonės (toliau – EITP) lėšomis finansuojamiems transporto ir telekomunikacijų sektorių projektams įgyvendinti, vykdymo tvarkos aprašu (toliau – Tvarkos aprašas), Lietuvos Respublikos Civiliniu kodeksu, šiomis pirkimo sąlygomis.
   3. NPO kviečia tiekėjus dalyvauti pirkime, atliekamame konkurso būdu, siekiant įsigyti pirkimo objektą, kurio techninė specifikacija pateikta pirkimo sąlygų priede Nr. 1.
   4. Pirkimo dokumentus sudaro:
      1. Skelbimas;
      2. Pirkimo sąlygos ir jų priedai;
      3. Pirkimo dokumentų paaiškinimai (patikslinimai), taip pat atsakymai į tiekėjų klausimus (jeigu bus);
      4. Visa kita NPO tiekėjams pirkimo metu pateikta informacija.
   5. Jeigu NPO patikslina pirkimo dokumentus, naujesni pakeitimai turi pirmenybę prieš senesnius pakeitimus. Tiekėjai turi vadovautis naujausia paskelbta pirkimo dokumentų versija ir naujausiais pirkimo dokumentų paaiškinimais bei patikslinimais.
   6. NPO nutrauks pradėtas pirkimo procedūras, paaiškėjus, kad buvo pažeisti principai ir atitinkamos padėties negalima ištaisyti.
3. Pirkimo objektas
   1. Pirkimo objektas į dalis neskaidomas. Pirkimo apimtys, reikalavimai ir techninė specifikacija apibrėžti pirkimo sąlygų priede Nr. 1.
   2. Tiekėjas turi pateikti pasiūlymą visai pirkimo objekto apimčiai.
4. Pirkimo dokumentų paaiškinimai ir patikslinimai
   1. Tiekėjai gali prašyti, kad NPO paaiškintų arba patikslintų pirkimo sąlygas.
   2. Prašymas paaiškinti, patikslinti pirkimo sąlygas turi būti pateiktas el. paštu: [procurement@inbalance.lt](mailto:procurement@inbalance.lt) ne vėliau kaip 2 darbo dienos iki pasiūlymų pateikimo termino dienos.
   3. NPO gali savo iniciatyva paaiškinti/patikslinti pirkimo sąlygas.
   4. NPO pirkimo sąlygų paaiškinimą, patikslinimą pateikia visiems tiekėjams ir paskelbia viešai prie pirkimo dokumentų ne vėliau kaip 1 darbo diena iki pasiūlymų pateikimo termino dienos.
   5. Jei paskelbus kvietimą dalyvauti pirkime bus keičiama esminė pasiūlymams parengti būtina informacija, taip pat kai tiekėjui (-ams) teikiami su pirkimu susiję paaiškinimai ir (ar) keičiami ir (ar) tikslinami kvalifikacijos reikalavimai, svetainėje *esinvesticijos.lt* bus paskelbtas pakeistas kvietimas dalyvauti pirkime, iš naujo nustatant ne trumpesnį kaip 9 dienų terminą pasiūlymams pateikti.
   6. Pirkėjas nerengs susitikimų su tiekėjais dėl pirkimo dokumentų paaiškinimų. Bet kokia informacija, konkurso sąlygų paaiškinimai, pranešimai ar kitas Pirkėjo ir tiekėjo susirašinėjimas yra vykdomas šiose konkurso sąlygose nurodytu elektroniniu paštu. Tiesioginį ryšį su tiekėjais įgaliotas palaikyti: Vardas Pavardė, tel.nr., el. paštas
5. Tiekėjų pašalinimo pagrindai
   1. NPO nenustato tiekėjų pašalinimo pagrindų *(kai pirkimo vertė iki 150000 eur be PVM) arba* NPO nustato, kad tiekėjas šalinamas iš pirkimo procedūros, jeigu tiekėjui, kuris yra fizinis asmuo, arba tiekėjui, kuris yra juridinis asmuo, kita organizacija ar jos padalinys, vadovui, kitam valdymo ar priežiūros organo nariui ar kitam asmeniui, turinčiam (-tiems) teisę atstovauti tiekėjui ar jį kontroliuoti, jo vardu priimti sprendimą, sudaryti sandorį, ar buhalteriui (-iams) ar kitam (-iems) asmeniui (-ims), turinčiam (-tiems) teisę surašyti ir pasirašyti tiekėjo apskaitos dokumentus, per pastaruosius 5 metus buvo priimtas ir įsiteisėjęs apkaltinamasis teismo nuosprendis ir šis asmuo turi neišnykusį ar nepanaikintą teistumą už šią nusikalstamą veiklą:
      1. dalyvavimą nusikalstamame susivienijime, jo organizavimą ar vadovavimą jam;
      2. kyšininkavimą, prekybą poveikiu, papirkimą;
      3. sukčiavimą, turto pasisavinimą, turto iššvaistymą, apgaulingą pareiškimą apie juridinio asmens veiklą, kredito, paskolos ar tikslinės paramos panaudojimą ne pagal paskirtį ar nustatytą tvarką, kreditinį sukčiavimą, neteisingų duomenų apie pajamas, pelną ar turtą pateikimą, deklaracijos, ataskaitos ar kito dokumento nepateikimą, apgaulingą apskaitos tvarkymą ar piktnaudžiavimą, kai šiomis nusikalstamomis veikomis kėsinamasi į Europos Sąjungos finansinius interesus, kaip apibrėžta Konvencijos dėl Europos Bendrijų finansinių interesų apsaugos 1 straipsnyje;
      4. nusikalstamą bankrotą;
      5. teroristinį ir su teroristine veikla susijusį nusikaltimą;
      6. nusikalstamu būdu gauto turto legalizavimą;
      7. prekybą žmonėmis, vaiko pirkimą arba pardavimą;
      8. kitos valstybės tiekėjo atliktą nusikaltimą, apibrėžtą Direktyvos 2014/24/ES 57 straipsnio 1 dalyje išvardytus Europos Sąjungos teisės aktus įgyvendinančiuose kitų valstybių teisės aktuose;
      9. jei už 5.1 p. punkte išvardytas veikas tiekėjui, kuris yra juridinis asmuo, kita organizacija ar jos padalinys, per pastaruosius 5metus buvo priimtas ir įsiteisėjęs apkaltinamasis teismo nuosprendis.
   2. Pašalinimo pagrindų nebuvimo įrodymui Tiekėjas turi pateikti Informatikos ir ryšių departamento prie Vidaus reikalų ministerijos ar valstybės įmonės Registrų centro Lietuvos Respublikos Vyriausybės nustatyta tvarka išduotą dokumentą, patvirtinantį jungtinius kompetentingų institucijų tvarkomus duomenis, arba atitinkamos užsienio šalies institucijos dokumentą.
6. Tiekėjų kvalifikacijos reikalavimai
   1. Tiekėjams yra nustatomi kvalifikacijos reikalavimai:

| **Eil. Nr.** | **Kvalifikacijos reikalavimai** | **Atitiktį reikalavimui įrodantys dokumentai** |
| --- | --- | --- |
| ***Techninio ir profesinio pajėgumo reikalavimai*** | | |
|  | Tiekėjas per pastaruosius 3 metus arba per laiką nuo jo įregistravimo dienos (jeigu tiekėjas vykdė veiklą trumpiau kaip 3 metus) įvykdė arba vykdo bent 1 (vieną) panašaus pobūdžio sutartį, kurios vertė/įvykdytos sutarties dalies vertė yra ne mažesnė kaip 0,7 pasiūlymo vertės be PVM.  Reikalavimai:   * jeigu pasiūlymą teikia ūkio subjektų grupė – reikalavimą turi atitikti visi ūkio subjektų grupės nariai kartu (ūkio subjektų grupės narių turima patirtis sumuojama), atsižvelgiant į jų prisiimamus įsipareigojimus; * tiekėjas gali remtis kitų ūkio subjektų pajėgumais tik tuo atveju, jeigu tie subjektai patys vykdys tą pirkimo sutarties dalį, kuriai reikia jų turimų pajėgumų; * subtiekėjams šis reikalavimas nenustatomas.   Pastabos:   * Tiekėjui nedraudžiama remtis sutartimi, kurią tiekėjas vykdė ne vienas, bet kartu su kitais ūkio subjektais. Tačiau tokiu atveju vertinami būtent konkretaus tiekėjo, dalyvaujančio viešajame pirkime, pristatytos / pagamintos / parduotos prekės, jų apimtis, vertė, o ne visas vykdytos sutarties objektas. * Jeigu tiekėjas teikia informaciją apie vykdomą (-as) sutartį (-is), laikoma, kad jo patirtis atitinka keliamą reikalavimą, jei vykdomos (-ų) pirkimo sutarties (-ių) įvykdyta dalis per paskutinius 3 metus iki pasiūlymų pateikimo termino pabaigos yra ne mažesnė nei reikalaujama.   Tiekėjo, neatitinkančio šio reikalavimo, pasiūlymas atmetamas | Reikalavimui atitikčiai pagrįsti pateikiama:   1. Per paskutinius 3 metus **pristatytų užsakovams prekių *sąrašas***, kuriame nurodytos prekių bendros sumos, prekių **pristatymo datos** ir prekių gavėjai (jų kontaktiniai asmenys). 2. Priėmimo perdavimo aktai arba užsakovų pažymos apie prekių pristatymą (ar kiti lygiaverčiai įrodymai).   Pateikiamos skaitmeninės dokumentų kopijos |
|  | Tiekėjas yra siūlomos įrangos gamintojas arba gamintojo atstovas, turintis teisę vykdyti siūlomos įrangos prekybą, įrengimo darbus, garantinį ir negarantinį aptarnavimą ir priežiūrą.  Tiekėjas gali būti sudaręs sutartį su ūkio subjektu, kuris turi aukščiau įvardintas gamintojo ar jo atstovo suteiktas teises.  Tiekėjo, neatitinkančio šio reikalavimo, pasiūlymas atmetamas | Jei Tiekėjas yra perkamos įrangos gamintojas, pateikia Tiekėjo vadovo ar jo įgalioto asmens pasirašytą tai patvirtinančią laisvos formos deklaraciją.  Jei Tiekėjas nėra perkamos įrangos gamintojas, pateikia įgaliojimų, susitarimų ar kitų lygiaverčių dokumentų, suteikiančių teisę atstovauti perkamos įrangos gamintoją ir teisę parduoti siūlomą įrangą, vykdyti jų įrengimo darbus, garantinį aptarnavimą ir priežiūrą, arba dokumentų, pavirtinančių, kad Tiekėjas yra sudaręs sutartį su ūkio subjektu, kuris turi aukščiau įvardintas gamintojo ar jo atstovo teises arba kitų lygiaverčių dokumentų kopijos |

* 1. Dokumentų, patvirtinančių atitiktį nustatytiems kvalifikacijos reikalavimus, bus prašoma tik iš galimo laimėtojo. Tiekėjas pasiūlymo formoje patvirtina, kad jis atitinka nurodytus kvalifikacijos reikalavimus.
  2. Vadovaujantis 2022 m. balandžio 8 d. Tarybos reglamento (ES) 2022/576, kuriuo iš dalies keičiamas Reglamentas (ES) Nr. 833/2014 dėl ribojamųjų priemonių atsižvelgiant į Rusijos veiksmus, kuriais destabilizuojama padėtis Ukrainoje (toliau – Reglamentas), reikalavimais, tiekėjas, teikdamas pasiūlymą turi pateikti deklaraciją (konkurso sąlygų priedas Nr. 3), kad jam netaikomi Reglamente nustatyti ribojimai. NPO kilus abejonių dėl tiekėjo laisvos formos deklaracijoje nurodytos informacijos teisingumo, ji prašys galimo laimėtojo pateikti šioje deklaracijoje nurodytą informaciją patvirtinančius dokumentus ar dalį jų: juridinio asmens vadovo patvirtintą juridinio asmens steigimo dokumentų kopiją, Juridinių asmenų registro išplėstinį išrašą su istorija, Juridinių asmenų dalyvių informacinės sistemos išrašą, asmens tapatybę patvirtinančio dokumento (tapatybės kortelės ar paso) kopiją, leidimo verstis atitinkama ūkine veikla patvirtinančio dokumento (pavyzdžiui, verslo liudijimo, individualios veiklos pažymėjimo ir pan.) kopiją, pažymą apie deklaruotą gyvenamąją vietą arba atitinkamus valstybės narės ar trečiosios šalies dokumentus ar kitus perkančiajai organizacijai priimtinus dokumentus. Tokių dokumentų NPO gali prašyti bet kuriuo pirkimo procedūros metu siekdama užtikrinti tinkamą pirkimo procedūros atlikimą. Pirkimo sąlygų 3 priedą „Tiekėjo/subtiekėjo deklaracija“ turi pateikti ne tik tiekėjas, bet ir ūkio subjektas, kurio pajėgumais tiekėjas remiasi ir subtiekėjas – jei taikoma.

1. Reikalavimai pasiūlymų rengimui ir pateikimui
   1. Pasiūlymas turi būti parengtas ir pateiktas lietuvių ir (arba) anglų kalba. Jei su pasiūlymu pateikiami dokumentai negali būti pateikti lietuvių arba anglų kalba, šie dokumentai turi būti pateikti originalo kalba, pridedant jų vertimą į lietuvių ar anglų kalbą, pasirašytą tiekėjo parašu arba vertimų biuro parašu.
   2. Pasiūlymas turi būti pateiktas elektroniniu paštu, adresu [procurement@inbalance.lt](mailto:procurement@inbalance.lt).
   3. Pasiūlymas turi būti pateiktas iki Skelbime nurodyto pasiūlymų pateikimo termino pabaigos, o jeigu Skelbime nurodytas pasiūlymų pateikimo terminas buvo pratęstas – iki pratęsto termino pabaigos. NPO neatsako dėl pasiūlymų, kurie nebuvo gauti ar buvo gauti pavėluotai dėl tiekėjo ryšių ir telekomunikacinių priemonių, ar kitų nenumatytų atvejų. Atsižvelgiant į tai, tiekėjams siūloma rengti pasiūlymus taip, kad liktų pakankamai laiko jiems laiku ir tinkamai pateikti. Pasiūlymai, gauti po nustatyto pasiūlymų pateikimo termino pabaigos, bus laikomi negautais ir nebus vertinami.
   4. Pasiūlymą sudaro:
      1. užpildyta pasiūlymo forma, parengta pagal šių sąlygų priedą Nr. 2.
      2. užpildyta techninė specifikacija (priedas Nr. 1), nurodant siūlomų Prekių (įrangos) atitikimą reikalaujamiems konkretiems matmenims, parametrams, charakteristikoms, techniniams rodikliams, jų reikšmėms ir kt., bei Prekių (įrangos) atitiktį techninei specifikacijai įrodančius dokumentus, kur jų prašoma, kaip nurodyta techninėje specifikacijoje (siūlomų Prekių gamintojo dokumentus / deklaracijas / aprašymus / katalogus, kad NPO galėtų įsitikinti, jog tiekėjo siūlomos Prekės atitinka techninėje specifikacijoje keliamiems reikalavimams).
      3. Įgaliojimas, jeigu pasiūlymą pasirašo ne tiekėjo vadovas;
      4. Užpildyta deklaracija (priedas Nr. 3);
      5. jungtinės veiklos sutarties kopija (jeigu pirkime dalyvauja ūkio subjektų grupė jungtinės veiklos sutarties pagrindu);
      6. jei tiekėjas pasitelkia ūkio subjektus, kurių pajėgumais remiasi, – įrodymai, kad šie ištekliai bus prieinami per visą sutartinių įsipareigojimų vykdymo laikotarpį;
      7. jei tiekėjas pasitelkia subtiekėjus, subtiekėjo deklaracija ar kitas dokumentas, patvirtinantis jo sutikimą būti subtiekėju pirkime;
      8. kiti Tiekėjo vertinimu reikalingi įrodymai.
   5. Pasiūlymas galioja jame tiekėjo nurodytą laiką, tačiau ne trumpiau nei 60 dienų. Jeigu pasiūlyme nenurodytas jo galiojimo laikas, laikoma, kad pasiūlymas galioja tiek, kiek numatyta šiose sąlygose.
   6. Apskaičiuojant kainą, turi būti atsižvelgta į visą pirkimo dokumentuose nurodytą pirkimo objekto apimtį ir reikalavimus, kainos sudėtines dalis ir pan. PVM nurodomas atskirai. Jei tiekėjas yra ne PVM mokėtojas, turi apie tai nurodyti pasiūlyme, nurodant teisinį pagrindą. Tiekėjas turi įvertinti, ar sutarties vykdymo metu netaps PVM mokėtoju. Jei tiekėjas, vykdydamas sutartį taps PVM mokėtoju, pasiūlyme turi nurodyti kainą su PVM. Pasiūlymų kainos bus vertinamos ir lyginamos su visais mokesčiais, įskaitant PVM.
   7. Pasiūlyme kaina nurodoma eurais.
   8. Tiekėjas gali pateikti tik vieną pasiūlymą – individualiai arba kaip ūkio subjektų grupės narys. Jei tiekėjas pateikia daugiau kaip vieną pasiūlymą arba ūkio subjektų grupės narys dalyvauja teikiant kelis pasiūlymus, visi tokie pasiūlymai bus atmesti.
   9. Tiekėjui, teikiančiam pasiūlymą savarankiškai ar kaip tiekėjų grupės nariui, nedraudžiama būti kito tiekėjo subtiekėju ar ūkio subjektu, kurio pajėgumais remiamasi kitas tiekėjas, tame pačiame pirkime.
   10. Tiekėjams nėra leidžiama pateikti alternatyvių pasiūlymų. Tiekėjui pateikus alternatyvų pasiūlymą, jo pasiūlymas ir alternatyvus pasiūlymas (alternatyvūs pasiūlymai) bus atmesti.
   11. Pasiūlymo pateikimo terminas nurodytas Skelbime, kuris paskelbtas interneto svetainėje *esinvesticijos.lt.*
2. Derybų vykdymas
   1. Jei Pirkėjo netenkina pateikti pasiūlymai, Komisijos sprendimu visi šiose konkurso sąlygose nustatytus minimalius reikalavimus atitinkantys tiekėjai gali būti kviečiami deryboms. Derybos gali būti vykdomos gyvai, nuotoliniu susitikimu elektroninio ryšio priemonėmis arba susirašinėjimo būdu. Visiems tiekėjams turi būti taikoma tokia pati derybų forma.
   2. Derybos yra vykdomos su visais tiekėjais, kurių pasiūlymai nebuvo atmesti. Derybų metu tiekėjams pateikiama ta pati informacija. Derybų rezultatai įforminami protokolu, kurie rengiami atskiri kiekvienam tiekėjui. Derybų procedūrų metu Komisija tretiesiems asmenims neatskleidžia jokios iš tiekėjo gautos informacijos be jo sutikimo.
   3. Derybos gali būti vykdomos dėl visų perkamų prekių ar paslaugų charakteristikų, įskaitant kainą, kokybę, komercines sąlygas ir socialinius, aplinkosaugos ir inovacinius aspektus. Nesiderama dėl minimalių reikalavimų taikomų pirkimo objektui, tiekėjų kvalifikacijai, tiekėjų pasiūlymams, šių pasiūlymų vertinimo kriterijų ir esminių pirkimo sutarties sąlygų. Komisija kvietime į derybas gali nurodyti konkrečius derybų objektus, dėl kurių prašys derėtis.
   4. Kai derybos vykdomos gyvai arba nuotolinio ryšio priemonėmis:
      1. Komisija, raštu nurodys laiką, kada reikia atvykti į derybas arba prisijungti į nuotolinį susitikimą elektroninio ryšio priemonėmis.
      2. Derybos vykdomos su kiekvienu tiekėju atskirai, derybos protokoluojamos. Derybų protokolą pasirašo Komisijos pirmininkas ir tiekėjo, su kuriuo derėtasi, įgaliotas atstovas. Jei tiekėjas ar jo įgaliotas atstovas neatvyko į derybas, Komisija surašo protokolą, kuriame nurodo apie tiekėjo neatvykimą, ir jį pasirašo visi komisijos nariai.
      3. Derybų galutiniai pasiūlymai yra šalių pasirašyti derybų protokolai bei pirminiai pasiūlymai, kiek jie nebuvo pakeisti derybų metu.
   5. Kai derybos vykdomos susirašinėjimo būdu:
      1. Komisija, raštu prašys pateikti pagerintą pasiūlymą laiką iki kada reikia pateikti pagerintus pasiūlymus;
      2. Derybų galutiniai pasiūlymai yra pagerinti pasiūlymai bei pirminiai pasiūlymai, kiek jie nebuvo pakeisti pagerinto pasiūlymo.
   6. Jeigu tiekėjas neatvyko į derybas ar nepateikė pagerinto pasiūlymo jo galutiniu pasiūlymu laikomas pirminis pasiūlymas.
   7. Galutiniai pasiūlymai vertinami šiose pirkimo sąlygose nustatyta tvarka.
   8. Baigus derybas ir įvertinus galutinius pasiūlymus patvirtinama galutinė pasiūlymų eilė. Jei tiekėjas nedalyvavo ar atsisakė dalyvauti derybose, sudarant galutinę konkurso pasiūlymų eilę, vertinamas pirminis tiekėjo pasiūlymas.
3. Pasiūlymų vertinimas
   1. NPO pasiūlymus vertina ir pasiūlymų eilę sudaro pagal mažiausios kainos kriterijų.
   2. Pasiūlymus vertins Komisija. Pasiūlymų techniniams duomenims įvertinti gali būti pasitelkti ekspertai (vertinamo objekto žinovai). Pasiūlymai bus vertinami tiekėjams ir (ar) jų įgaliotiesiems atstovams nedalyvaujant.
   3. Atlikusi pradinį susipažinimą su pasiūlymais, NPO:
      1. įvertina, ar pasiūlymai atitinka pirkimo dokumentuose nustatytus, su pirkimo objektu nesusijusius, reikalavimus;
      2. nagrinėja, vertina ir palygina pateiktus pasiūlymus, vadovaudamasi pirkimo sąlygų nuostatomis;
      3. NPO patikrina ar pasiūlymą pateikęs tiekėjas įrašytas į pasiūlymų eilę pirmuoju (ūkio subjektai, kurių pajėgumais tiekėjas remiasi ir subtiekėjai – jei taikoma) atitinka pirkimo sąlygose nustatytus kvalifikacijos reikalavimus.
   4. Jeigu tiekėjas pateikė netikslius, neišsamius ar klaidingus dokumentus ar duomenis apie atitiktį pirkimo sąlygų reikalavimams ar šių dokumentų ar duomenų trūksta, NPO prašo (kai ji tai gali daryti nepažeisdama lygiateisiškumo ir skaidrumo principų) tiekėją šiuos dokumentus ar duomenis patikslinti, papildyti arba paaiškinti per jos nustatytą protingą terminą.
   5. Laimėjusiu pasiūlymu bus pripažįstamas pasiūlymas, kurio kaina bus mažiausia.
4. Pasiūlymų atmetimo pagrindai
   1. Tiekėjo pateiktas pasiūlymas yra atmetamas ir tiekėjas pašalinamas iš pirkimo procedūros, jeigu yra bent viena iš šių sąlygų:
      1. tiekėjas pateikė daugiau nei vieną pasiūlymą (atmetami visi tiekėjo pasiūlymai);
      2. tiekėjas neatitiko nustatytų kvalifikacijos reikalavimų;
      3. tiekėjas pasiūlyme pateikė netikslius ar neišsamius duomenis apie savo kvalifikaciją ir, Pirkėjui prašant, nepatikslino jų;
      4. pasiūlymas (jei vykdomos derybos – galutinis pasiūlymas) neatitiko konkurso sąlygose nustatytų reikalavimų (tiekėjo pasiūlyme nurodytas pirkimo objektas neatitinka reikalavimų, nurodytų techninėje specifikacijoje, ir kt.) arba dalyvis, Pirkėjo prašymu, nekeisdamas pasiūlymo esmės, nepaaiškino arba nepatikslino savo pasiūlymo;
      5. tiekėjas per Pirkėjo nurodytą terminą neištaisė aritmetinių klaidų ir (ar) nepaaiškino pasiūlymo;
      6. buvo pasiūlyta neįprastai maža kaina ir tiekėjas Pirkėjo prašymu nepateikė raštiško kainos sudėtinių dalių pagrindimo arba kitaip nepagrindė neįprastai mažos kainos;
      7. tiekėjas pateikė melagingą informaciją, kurią Pirkėjas gali įrodyti bet kokiomis teisėtomis priemonėmis;
      8. tiekėjo, kurio pasiūlymas neatmestas dėl kitų priežasčių, buvo pasiūlyta per didelė, Pirkėjui nepriimtina pasiūlymo kaina.
   2. Apie pasiūlymo atmetimą ir tokio atmetimo priežastis tiekėjas informuojamas raštu, 3 darbo dienas nuo sprendimo priėmimo dienos.
5. Pasiūlymų eilė ir laimėtojo nustatymas
   1. Išnagrinėjusi, įvertinusi ir palyginusi pateiktus pasiūlymus, NPO nustato pasiūlymų eilę (išskyrus atvejus, kai pasiūlymą pateikia, arba įvertinus pasiūlymus liko tik vienas tiekėjas), į kurią įtraukia neatmestus pasiūlymus ir vertina pirmojo eilėje esančio tiekėjo atitikimą nustatytiems kvalifikacijos reikalavimams. Įvertinusi pirmojo eilėje kvalifikacijos atitikimą nustatytiems reikalavimams NPO nustato laimėjusį pasiūlymą bei priima sprendimą dėl sutarties sudarymo.
   2. Pasiūlymų eilė nustatoma kainos didėjimo tvarka, mažiausią kainą pateikęs tiekėjas įrašomas į eilę pirmuoju. Jeigu kelių pateiktų pasiūlymų kaina yra vienoda, nustatant pasiūlymų eilę pirmesnis į šią eilę įrašomas tiekėjas, kurio pasiūlymas pateiktas anksčiausiai.
   3. Jeigu pasiūlymą pateikė tik vienas tiekėjas arba įvertinus pasiūlymus liko tik vienas tiekėjas, atitinkantis visus pirkimo sąlygose nustatytus reikalavimus, pasiūlymų eilė nenustatoma ir tas pasiūlymas laikomas laimėjusiu.
   4. Jeigu tiekėjas, kurio pasiūlymas pripažintas laimėjusiu iki nurodyto laiko nesudaro pirkimo sutarties, NPO siūlo sudaryti pirkimo sutartį kitam eilėje esančiam tiekėjui. Tokiu atveju turi būti patikrinta, ar šis tiekėjas neturi pašalinimo pagrindų ir atitinka pirkimo sąlygose nustatytus kvalifikacijos reikalavimus (kai taikoma).
   5. NPO, nedelsiant, bet ne vėliau kaip per 3 darbo dienas nuo laimėjusio pasiūlymo nustatymo, informuoja raštu visus pasiūlymus pateikusius tiekėjus apie pasiūlymų eilę ir laimėjusio pasiūlymo kainą.
6. Sutarties sudarymas
   1. Sutartis sudaroma su tiekėju, kurio pasiūlymas, vadovaujantis pirkimo sąlygų nustatyta tvarka pripažintas laimėjusiu.
   2. Sudarant sutartį, joje negali būti keičiama laimėjusio tiekėjo galutinio pasiūlymo kaina ir sąlygos, kvietime dalyvauti pirkime nustatytos sąlygos.
   3. Tiekėjas, kurio pasiūlymas nustatytas laimėjusiu, sudaryti sutartį kviečiamas raštu ir jam nurodomas laikas, iki kada jis turi sudaryti sutartį.
   4. Laikoma, kad tiekėjas atsisakė sudaryti sutartį, kai yra bent vienas iš šių atvejų:
      1. tiekėjas raštu atsisako ją sudaryti;
      2. iki NPO nurodyto laiko nepasirašo sutarties;
      3. atsisako sudaryti sutartį pirkimo sąlygose nustatytomis sąlygomis (pvz., laiku nepateikia sutarties įvykdymo užtikrinimo, ar pateikia netinkamą sutarties įvykdymo užtikrinimą). Sudarant sutartį, joje negali būti keičiama laimėjusio tiekėjo galutinio pasiūlymo kaina ir sąlygos, kvietime dalyvauti pirkime nustatytos sąlygos, išskyrus atvejus, kai buvo vykdomos derybos ir derybomis buvo pagerintos sąlygos ir (ar) kaina.
7. Pirkimo sutarties sąlygos
   1. Pirkimo sutartis pasirašoma su laimėjusį pasiūlymą pateikusiu tiekėju šiose konkurso sąlygose nustatytomis sąlygomis, vadovaujantis Tvarkos aprašu ir Civiliniu kodeksu.
   2. Sutartis įsigalioja nuo sutarties pasirašymo dienos ir galioja kol Sutarties šalys sutaria ją nutraukti šioje Sutartyje nustatytais atvejais arba kol Sutarties galiojimas pasibaigia (visiškai įvykdomi įsipareigojimai).
   3. Sudarant pirkimo sutartį, negali būti keičiama laimėjusio tiekėjo galutinio pasiūlymo kaina ir esminės sąlygos, taip pat konkurso sąlygose nustatytos esminės pirkimo sąlygos.
   4. Sutartyje numatomos Įrangos perdavimas – priėmimas vykdomas pagal tiekėjo Įrangos priėmimo – perdavimo Pirkėjui aktą (aktus), kurį (-iuos) rengia tiekėjas ir pasirašo abi šalys. Aktas (aktai) pasirašomi po įrangos pristatymo į pirkėjo nurodytą vietą.
   5. Atsiskaitymai už Įrangą bus vykdomi žemiau numatyta tvarka.
      1. Pirkėjas avansinį mokėjimą – **15% (penkiolika procentų)** nuo sutartyje numatytos kainos apmokės per 30 (trisdešimt) kalendorinių dienų nuo sutarties pasirašymo dienos.
      2. Pirkėjas tarpinį mokėjimą – **75% (septyniasdešimt penkis procentus)** nuo faktiškai atsiimtos Įrangos kainos apmokės per 30 (trisdešimt) kalendorinių dienų nuo įrangos priėmimo – perdavimo akto pasirašymo ir sąskaitos faktūros gavimo dienos (vertinant vėlesnę dieną).
      3. Pirkėjas galutinį mokėjimą – **10% (dešimt procentų)** nuo faktiškai atsiimtos Įrangos kainos apmokės per 30 (trisdešimt) kalendorinių dienų nuo Įrangos eksploatavimo pradžios (ESO eksploatavimo pradžios).
   6. Atsiskaitoma tik už faktiškai atsiimtą Įrangą. Pirkėjas turi teisę atsisakyti ne daugiau nei 15% Pirkimo apimties.
   7. Sutartyje numatomas garantinės sąlygos:
      1. Garantinės sąlygos pagal techninius reikalavimus *„*[*10-04 kv trifaziai alyviniai galios transformatoriai (versija 3) Galioja nuo 2025-03-01*](https://www.eso.lt/web/lt/doclib/moq34habbvytpxeg8d5q1bvt8mqwyc8y)*“.*
   8. Tiekėjas kartu su Įrangos priėmimo – perdavimo aktu (-ais) turi pateikti Pirkėjui Įrangos naudojimo ir priežiūros instrukciją (-as), kurioje (-se) būtų detaliai aprašyta, kaip naudoti, prižiūrėti, reguliuoti Įrangą ar jos dalis. Naudojimo ir priežiūros instrukcijos pateikiamos lietuvių ir/arba anglų kalba.
   9. Pirkimo sutartis jos galiojimo laikotarpiu taip pat gali būti keičiama, kai pakeitimu iš esmės nepakeičiamas pirkimo sutarties pobūdis ir bendra atskirų pakeitimų pagal šį punktą vertė neviršija 50% (penkiasdešimt procentų) pradinės pirkimo sutarties vertės.
   10. Už pirkimo sutartyje prisiimtų įsipareigojimų nevykdymą laiku Tiekėjas ir/arba Pirkėjas privalės sumokėti 0,03 % pirkimo sutarties vertės delspinigius už kiekvieną pradelstą dieną.
   11. Vykdant pirkimo sutartį, esminės pirkimo sutarties sąlygos keičiamos nebus, jeigu:
       1. jos pakeičiamos numatant naujas sąlygas, kurios, jeigu būtų nustatytos pirkimo dokumentuose, būtų suteikusios galimybę dalyvauti pirkimo procedūrose kitiems, nei dalyvavo, tiekėjams;
       2. jos pakeičiamos numatant naujas sąlygas, dėl kurių, jeigu jos būtų nustatytos pirkimo dokumentuose, laimėjusiu pasiūlymu galėtų būti pripažintas kito, nei pasirinktas, tiekėjo pasiūlymas;
       3. ekonominė sutarties pusiausvyra pasikeičia asmens, su kuriuo sudaryta sutartis, naudai taip, kaip nebuvo nustatyta pirminės sutarties sąlygose.

Pirkimo sąlygų 1 priedas „Techninė specifikacija“

TECHNINĖ SPECIFIKACIJA

1. In Balance grid, UAB (toliau – Pirkėjas) vykdo pirkimą, įgyvendindamas projektą „DIDELIO GALINGUMO ĮKROVIMO INFRASTRUKTŪROS ĮRENGIMAS IR PALEIDIMAS LIETUVOS TEN-T KELIŲ TINKLE“ pagal projekto sutartį Nr. (101137018), bendrai finansuojamą Europos Sąjungos fondų ir Lietuvos Respublikos lėšomis ir Pirkėjo lėšomis.
2. Pirkimą sudaro 1 (viena) dalis. Pirkimo dalies apimtis ir pirkimo objekto techniniai parametrai nustatyti šioje techninėje specifikacijoje.
3. Techninėje specifikacijoje apibūdinant pirkimo objektą nurodytas konkretus modelis ar šaltinis, konkretus procesas ar prekės ženklas, patentas, tipai, konkreti kilmė ar gamyba, laikyti, kad priimtini ir savo savybėmis lygiaverčiai objektai.
4. Į prekių kainą turi būti įskaitytos pristatymo išlaidos. Siūlomos prekės turi būti naujos.
5. Įranga turi atitikti Europos Sąjungoje (ES) galiojančius įstatymus, Direktyvas ir standartus, eksploatavimo leidimus suteikiančių instancijų (pvz., valdžios instancijos, priešgaisrinės apsaugos tarnybos) normatyvinius dokumentus bei visuotinai pripažintas technikos taisykles ir gamintojo nurodymus.
6. Tuo atveju, jeigu Pirkimo dokumentuose ar kituose susijusiuose dokumentuose Pirkėjo nurodyti konkretūs modeliai ir parametrai, laikoma, jog Tiekėjas gali siūlyti lygiareikšmius modelius.

**Tiekimo terminas** – pirma dalis prekių turi būti pristatyta ne vėliau kaip iki 2025 m. balandžio 10 d. Prekių perdavimas įforminamas abiem šalims pasirašius priėmimo-perdavimo aktą. Antra dalis prekių pristatoma ne vėliau kaip iki 2025 m. gegužės 10 d. Prekės galima atsiimti tuomet, kai Tiekėjas raštu praneša apie leidimą jas atsiimti iš Tiekėjo sandėlio.

**Sandėliavimas** – prekės sandėliuojamos Tiekėjo sandėlyje. Pirkėjas privalo išsivežti prekes po Tiekėjo rašytinio pranešimo per 14 kalendorinių dienų, bet kartu visas prekes privaloma išsivežti ne vėliau nei 2025 m. gegužės 30 d., jei raštu nesutariama kitaip.

**Objektas** – įsigyjami 7 vnt. transformatorių.

**Pirma Įrangos dalis (pristatyta ne vėliau kaip iki 2025 m. balandžio 10 d.)**

1 lentelė. 630 kVA 10/0,4 kV transformatoriai

|  |  |  |
| --- | --- | --- |
| Nr. | Techniniai parametrai | Prašoma rodiklių reikšmė |
| **Kiekis: 2 vnt.** | | |
|  | Reikalavimai transformatoriui pagal galiojančius techninius reikalavimus:  *„*[*10-04 kv trifaziai alyviniai galios transformatoriai (versija 3) Galioja nuo 2025-03-01*](https://www.eso.lt/web/lt/doclib/moq34habbvytpxeg8d5q1bvt8mqwyc8y)*“* | Atitinka |

**Antra Įrangos dalis (pristatyta ne vėliau kaip iki 2025 m. gegužės 10 d.)**

2 lentelė. 630 kVA 10/0,4 kV transformatoriai

|  |  |  |
| --- | --- | --- |
| Nr. | Techniniai parametrai | Prašoma rodiklių reikšmė |
| **Kiekis: 4 vnt.** | | |
|  | Reikalavimai transformatoriui pagal galiojančius techninius reikalavimus:  *„*[*10-04 kv trifaziai alyviniai galios transformatoriai (versija 3) Galioja nuo 2025-03-01*](https://www.eso.lt/web/lt/doclib/moq34habbvytpxeg8d5q1bvt8mqwyc8y)*“* | Atitinka |

3 lentelė. 1000 kVA 10/0,4 kV transformatoriai

|  |  |  |
| --- | --- | --- |
| Nr. | Techniniai parametrai | Prašoma rodiklių reikšmė |
| **Kiekis: 1 vnt.** | | |
|  | Reikalavimai transformatoriui pagal galiojančius techninius reikalavimus:  *„*[*10-04 kv trifaziai alyviniai galios transformatoriai (versija 3) Galioja nuo 2025-03-01*](https://www.eso.lt/web/lt/doclib/moq34habbvytpxeg8d5q1bvt8mqwyc8y)*“* | Atitinka |

Pirkimo sąlygų 2 priedas „Pasiūlymo forma“

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Tiekėjo pavadinimas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Juridinio asmens teisinė forma, buveinė, kontaktinė informacija, registro, kuriame kaupiami ir saugomi duomenys apie tiekėją, pavadinimas, juridinio asmens kodas, pridėtinės vertės mokesčio mokėtojo kodas, jei juridinis asmuo yra pridėtinės vertės mokesčio mokėtojas)

**UAB IN BALANCE GRID**

**PASIŪLYMAS DĖL TRANSFORMATORIŲ ĮSIGIJIMO**

\_\_\_\_\_\_\_

(Data)

|  |  |
| --- | --- |
| Tiekėjo pavadinimas (Jeigu dalyvauja ūkio subjektų grupė, surašomi visi dalyvių pavadinimai) |  |
| Tiekėjo adresas (Jeigu dalyvauja ūkio subjektų grupė, surašomi visi dalyvių adresai) |  |
| Įmonės kodas |  |
| Už pasiūlymą atsakingo asmens vardas, pavardė |  |
| Telefono numeris |  |
| El. pašto adresas |  |

1. Šiuo pasiūlymu pažymime, kad sutinkame su visomis pirkimo sąlygomis, nustatytomis:
2. pirkimo skelbime, paskelbtame *esinvesticijos.lt* ,
3. pirkimo dokumentuose,
4. kituose pirkimo dokumentuose, NPO paaiškinimuose, patikslinimuose.
5. Pasiūlymas galioja Pirkimo sąlygose nurodytą terminą.
6. Deklaruojame, kad pasiūlymų pateikimo dieną tiekėjas atitinka pirkimo sąlygose keliamus kvalifikacijos reikalavimus.
7. Mes siūlome šias prekes/paslaugas/darbus:

| **Eil. Nr.** | **Prekių (įrangos) pavadinimas** | **Kiekis** | **Mato vnt.** | **Mato vieneto kaina Eur be PVM** | **Kaina EUR be PVM**  *(3x5)* |
| --- | --- | --- | --- | --- | --- |
| *1* | *2* | *3* | *4* | *5* | *6* |
| **Pirma Įrangos dalis (pristatyta ne vėliau kaip iki 2025 m. balandžio 10 d.)** | | | | | |
| 1. | **TR 630 kVA 10/0,4 kV** | 2 | Vnt. |  |  |
| **Antra Įrangos dalis (pristatyta ne vėliau kaip iki 2025 m. gegužės 10 d.)** | | | | | |
| 2. | **TR 630 kVA 10/0,4 kV** | 4 | Vnt. |  |  |
| 3. | **TR 1000 kVA 10/0,4 kV** | 1 | Vnt. |  |  |
|  | **Pasiūlymo kaina EUR be PVM (6 stulpelio reikšmių suma)** | | | |  |
|  | **PVM tarifas***(pildoma, jei taikoma)\** | | | |  |
|  | **PVM** *(pildoma, jei taikoma)\** | | | |  |
|  | **Pasiūlymo kaina EUR su PVM** | | | |  |

\*Jei „PVM“ laukas nepildomas, nurodykite priežastis, dėl kurių PVM nemokamas

Pasiūlymo kaina Eur su PVM žodžiais: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Siūlomos prekės visiškai atitinka pirkimo dokumentuose nurodytus reikalavimus.
2. Vykdant sutartį pasitelksiu šiuos subtiekėjus\*:

|  |  |  |  |
| --- | --- | --- | --- |
| Eil.  Nr. | Ūkio subjekto pavadinimas ir adresas | Statusas (jungtinės veiklos partneris arba subtiekėjas (subrangovas) arba trečiasis asmuo, kurio pajėgumais remiamasi) | Ūkio subjektui perduodamų įsipareigojamų apimtis (vertė nuo pasiūlymo kainos, %), ką darys pasitelkiamas ūkio subjektas |
|  |  |  |  |

*\*Pildyti tuomet, jei sutarties vykdymui bus pasitelkti subtiekėjai*

1. Kartu su pasiūlymu pateikiami šie dokumentai:

|  |  |  |  |  |  |  |
| --- | --- | --- | --- | --- | --- | --- |
| Eil. Nr. | Pateiktų dokumentų pavadinimas | | | | Dokumento puslapių skaičius | |
|  |  | | | |  | |
|  | |  |  |  | |  |
| (Tiekėjo arba jo įgalioto asmens pareigų pavadinimas\*) | |  | (Parašas\*) |  | | (Vardas ir pavardė\*) |

Pirkimo sąlygų 3 priedas „Tiekėjo/subtiekėjo deklaracija“

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (Tiekėjo/subtiekėjo pavadinimas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Pirkimo vykdytojo pavadinimas)

**TIEKĖJO/ SUBTIEKĖJODEKLARACIJA**

\_\_\_\_\_\_\_\_\_\_\_\_\_\_\_\_\_\_

(Data)

Patvirtinu, kad mano atstovaujamo tiekėjo/subtiekėjo sudėtyje nėra Rusijos dalyvavimo, viršijančio 2014 m. liepos 31 d. Tarybos reglamento (ES) Nr. 833/2014 dėl ribojamųjų priemonių atsižvelgiant į Rusijos veiksmus, kuriais destabilizuojama padėtis Ukrainoje, su visais pakeitimais, nustatytas ribas t.y.:

(a) mano atstovaujamas tiekėjas/subtiekėjas (ir nė vienas iš tiekėjų grupės narių) nėra Rusijos pilietis arba Rusijoje įsisteigęs fizinis ar juridinis asmuo, subjektas ar įstaiga;

(b) mano atstovaujamas tiekėjas/subtiekėjas (ir nė vienas iš tiekėjų grupės narių) nėra juridinis asmuo, subjektas ar įstaiga, kurio nuosavybės teisės tiesiogiai ar netiesiogiai daugiau kaip 50 % priklauso šios dalies a) punkte nurodytam subjektui;

(c) nei aš, nei mano atstovaujama bendrovė nėra fizinis ar juridinis asmuo, subjektas ar įstaiga, veikianti a) arba b) punkte nurodyto subjekto vardu ar jo nurodymu;

(d) a)-c) punktuose išvardyti subjektai nedalyvauja subtiekėjais, tiekėjais ar subjektais, kurių pajėgumais remiasi mano atstovaujamas tiekėjas, tais atvejais kai jiems tenka daugiau kaip 10 % sutarties vertės.

Patvirtinu, kad tiekėjui/subtiekėjui kuriuos esu pasitelkęs ar pasitelksiu ateityje, ūkio subjektams, kurių pajėgumais remiuosi ar (ir) remsiuosi, prekių (ir jų sudedamųjų dalių) gamintojams netaikomos Lietuvos Respublikoje įgyvendinamos tarptautinės sankcijos, kaip tai apibrėžta Lietuvos Respublikos tarptautinių sankcijų įstatyme.

Deklaruojamoms aplinkybėms pasikeitus, įsipareigoju nedelsiant apie tai informuoti Pirkimo vykdytoją.

|  |  |  |  |  |  |
| --- | --- | --- | --- | --- | --- |
|  | | | | | |
|  |  |  |  |  |  |
| (Parašas) |  |  |  | (Vardas, pavardė, pareigos) |  |